சொல்வது அனைத்தும் ஏற்றுக் கொள்ளப்பட மாட்டாது, சொல்வதற்கு ஆதாரம் தேவை. அது இருந்தால் மட்டுமே உண்மையாய் இருக்கும் என்ற கோணத்தில் தத்துவத்தை பௌதீகம் ஆக்கியது இக்காலகட்டம். பிறகு இஸ்லாமை ஒரு கலாச்சாரமாக்கி கலாச்சார முஸ்லிம்களாய் வாழத் தொடங்கிய காலம் தொடங்கியது. முன்னிருந்த நேர்மையான செயல்பாடு பின்னில்லை. துருக்கியின் உஸ்மானியப் பேரரசும் இந்தியாவின் முகலாயப் பேரரசும் தோன்றுவிக்கப் பட்டன. ஐரோப்பா சிறிது சிறிதாய் இருளில் இருந்து ஒளியை நோக்கி வந்தது. இங்கிலாந்து அடுத்த வல்லரசாய் உருப்பெற்றது. அதனிடமிருந்து அமெரிக்காவுக்குச் சென்றது.